sukhrobnurali/uzbek-legal-corpus huggingface dataset:
SPIRT VA LIKYOR-AROQ IShLAB ChIQARISh XODIMLARI UChUN MEHNAT MUHOFAZASI QOIDALARINING 39-BANDIGA OʻZGARTIRISh KIRITISh HAQIDA
(order, 2010-07-17)

Oʻzbekiston Respublikasining “Normativ-huquqiy hujjatlar toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 2001-y., 1-2-son, 8-modda) hamda Vazirlar Mahkamasining 2000-yil 12-iyuldagi 267-son “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi qaroriga (Oʻzbekiston Respublikasi Hukumatining qarorlari toʻplami, 2000-y., 7-son, 39-modda) muvofiq buyuraman: 1. Oʻzbekiston Respublikasi mehnat va aholini ijtimoiy muhofaza qilish vazirining 2007-yil 5-noyabrdagi M-45-son buyrugʻi (roʻyxat raqami 1755, 2007-yil 27-dekabr) (Oʻzbekiston Respublikasi qonun hujjatlari toʻplami, 2007-y., 52-son, 546-modda) bilan tasdiqlangan Spirt va likyor-aroq ishlab chiqarish xodimlari uchun mehnat muhofazasi qoidalarining 39-bandi quyidagi tahrirda bayon etilsin: “39. Oʻn sakkiz yoshga toʻlmagan shaxslar mehnatidan foydalanish taqiqlanadigan mehnat sharoiti noqulay ishlar roʻyxatiga (roʻyxat raqami 1990, 2009-yil 29-iyul) (Oʻzbekiston Respublikasi qonun hujjatlari toʻplami, 2009-y., 30-31-son, 355-modda) muvofiq oʻn sakkiz yoshga toʻlmagan shaxslar zararli va noqulay mehnat sharoiti mavjud ishlarga qabul qilinmasligi lozim”. 2. Mazkur buyruq Oʻzbekiston Respublikasi Davlat arxitektura va qurilish qoʻmitasi, Oʻzbekiston Respublikasi Sogʻliqni saqlash vazirligi, Oʻzbekiston Kasaba uyushmalari federatsiyasi Kengashi, “Sanoatkontexnazorat” davlat inspeksiyasi, “Oʻzdavenergonazorat” inspeksiyasi va “Oʻzvinosanoat-xolding” xolding kompaniyasi bilan kelishilgan. 3. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
BENZIN VA DIZEL YoQILGʻISI UChUN QATʼIY MIQDORDA BELGILANGAN AKSIZ SOLIGʻI STAVKALARINI QAYTA KOʻRIB ChIQISh TOʻGʻRISIDA
(order, 2011-02-14)

Oʻzbekiston Respublikasi Prezidentining 2009-yil 22-dekabrdagi PQ-1245-son “Oʻzbekiston Respublikasining 2010-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2009-yil, 52-son, 560-modda) 12-1-sonli ilovasiga muvofiq buyuraman: 1. Benzin va dizel yoqilgʻisi uchun qatʼiy minimal miqdorda belgilangan aksiz soligʻi stavkasi qayta koʻrib chiqilib, quyidagi miqdorida belgilansin: Ai-80 markali benzinga — kamida 254 100 soʻm/tonnaga; Ai-91, A-92 i Ai-93 markali benzinga — kamida 279 400 soʻm/tonnaga; Ai-95 markali benzinga — kamida 323 300 soʻm/tonnaga; dizel yoqilgʻisiga — kamida 216 200 soʻm/tonnaga. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
ISSIQLIK TAʼMINOTI VA SUV TAʼMINOTI KORXONALARI XODIMLARINING MEHNATIGA HAQ TOʻLASh TOʻGʻRISIDAGI NIZOMGA OʻZGARTISh KIRITISh HAQIDA
(resolution, 2010-07-14)

Oʻzbekiston Respublikasi Prezidentining “Oʻzbekiston Respublikasining 2010-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2009-yil 22-dekabrdagi PQ-1245-son qarori ijrosini taʼminlash hamda vazirliklar va idoralarning budjetdan tashqari fondlarga mablagʻlar ajratishini tartibga solish maqsadida: 1. Oʻzbekiston Respublikasi Prezidentining 2007-yil 19-noyabrdagi PQ-655-son qarori bilan tasdiqlangan issiqlik taʼminoti va suv taʼminoti korxonalari xodimlarining mehnatiga haq toʻlash toʻgʻrisidagi nizom 29-bandining oltinchi xatboshi chiqarib tashlansin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
VAZIRLAR MAHKAMASINING “XORIJIY AVTOTRANSPORT VOSITALARI KIRIShI, ChIQIShI VA TRANZIT OʻTIShINI NAZORAT QILIShNI YANADA TAKOMILLAShTIRISh TOʻGʻRISIDA” 2008 YIL 17 DEKABRDAGI 274-SON QARORIGA OʻZGARTIRISh KIRITISh HAQIDA
(resolution, 2018-05-04)

Xorijiy avtotransport vositalarining Oʻzbekiston Respublikasi hududiga kirishi, chiqishi va tranzit boʻyicha boʻlishini nazorat qilishni yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Xorijiy avtotransport vositalari kirishi, chiqishi va tranzit oʻtishini nazorat qilishni yanada takomillashtirish toʻgʻrisida” 2008-yil 17-dekabrdagi 274-son qaroriga 1-ilova (Oʻzbekiston Respublikasi QT, 2008-y., 12-son, 66-modda) 3-bandidagi “175” raqami “200” raqami bilan almashtirilsin. 2. Ushbu qaror 2010-yil 1-avgustdan boshlab kuchga kiradi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
QIMMATLI QOGʻOZLAR BILAN REPO BITISHUVLARNI AMALGA OSHIRISH TOʻGʻRISIDAGI NIZOMGA OʻZGARTIRISH VA QOʻSHIMCHA KIRITISH HAQIDA
(order, 2025-12-24)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuni (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2004-yil 15-iyuldagi 2004-16-sonli buyrugʻi (roʻyxat raqami 1396, 2004-yil 6-avgust) (Oʻzbekiston Respublikasi qonun hujjatlari toʻplami, 2004-y., 31-son, 361-modda) bilan tasdiqlangan Qimmatli qogʻozlar bilan repo bitishuvlarni amalga oshirish toʻgʻrisidagi nizomga ilovaga* muvofiq oʻzgartirish va qoʻshimcha kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
IShLAMAYOTGAN, BOʻSh TURGAN VA QURILIShI TUGALLANMAGAN DAVLAT MULKI OBYEKTLARI NEGIZIDA NOOZIQ-OVQAT ISTEʼMOL TOVARLARI IShLAB ChIQARIShNI TAShKIL ETISh ChORA-TADBIRLARI TOʻGʻRISIDA
(resolution, 2012-05-31)

Sanoatni jadal rivojlantirishni ragʻbatlantirish, birinchi navbatda qishloq xoʻjaligi xomashyosini chuqur qayta ishlash hisobiga respublika mintaqalarining eksport salohiyatini oshirish hamda shu asosda aholi bandligi va daromadlari oʻsishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Iqtisodiyot vazirligi, Davlat mulki qoʻmitasi, Monopoliyadan chiqarish va raqobatni rivojlantirish davlat qoʻmitasi, Qoraqalpogʻiston Respublikasi Vazirlar Kengashi va viloyatlar hokimliklarining negizida nooziq-ovqat isteʼmol tovarlari ishlab chiqarishni tashkil etish uchun aniq investitsiya majburiyatlari ostida bepul beriladigan ishlamayotgan, boʻsh turgan va qurilishi tugallanmagan davlat mulki obyektlari roʻyxatini ilovaga muvofiq* tasdiqlash toʻgʻrisidagi takliflariga rozilik berilsin. 2. Qoraqalpogʻiston Respublikasi Vazirlar Kengashi Raisi, viloyatlar hokimlari boshchilik qiladigan hududiy tanlov komissiyalari Oʻzbekiston Respublikasi Davlat mulki qoʻmitasi bilan birgalikda bir oy muddatda investitsiya majburiyatlari ostida bepul beriladigan, ushbu qarorga ilovaga kiritilgan obyektlarni sotish shartlari boʻyicha tender shartlarini ishlab chiqsin va tasdiqlash uchun belgilangan tartibda Davlat mulkini xorijiy investorlarga sotishda tender savdolarini oʻtkazish Davlat komissiyasiga kiritsin. 3. Oʻzbekiston Respublikasi Davlat mulki qoʻmitasi Monopoliyadan chiqarish va raqobatni rivojlantirish davlat qoʻmitasi bilan birgalikda ushbu qarorga ilovaga kiritilgan obyektlar sotilishi va investorlar oʻz zimmalariga olgan majburiyatlar bajarilishi ustidan qatʼiy monitoring olib borsin. 4. Quyidagilar: investitsiya majburiyatlari ostida bepul berilgan obyektlarga mulkchilik huquqini beradigan davlat orderi Oʻzbekiston Respublikasi Davlat mulki qoʻmitasi tomonidan rekonstruksiya qilish, qurilishni tugallashni va nooziq-ovqat isteʼmol tovarlari ishlab chiqarishni tashkil etishni nazarda tutadigan qabul qilingan investitsiya majburiyatlari investor tomonidan bajarilgandan keyin belgilangan tartibda berilishi; obyektlarni investitsiya majburiyatlari ostida bepul berishda investorlar tomonidan investitsiya majburiyatlari bajarilmagan taqdirda, tuzilgan oldi-sotdi shartnomalari belgilangan tartibda bekor qilinishi, obyektlar keyinchalik ilgari tasdiqlangan tender shartlarida investitsiya majburiyatlari ostida yangi mulkdorlarga sotilishi maʼlumot uchun qabul qilinsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
OʻZBEKISTON RESPUBLIKASI HUDUDIDA VAQTINCHA JOYLASHTIRILGAN QIRGʻIZISTON RESPUBLIKASI FUQAROLARIGA INSONPARVARLIK YORDAMI KOʻRSATGAN RESPUBLIKA TASHKILOTLARIGA SOLIQ IMTIYOZLARI BERISH TOʻGʻRISIDA
(resolution, 2021-02-22)

Vazirlar Mahkamasining 2010-yil 17-iyundagi 402-f-son farmoyishiga muvofiq hamda Oʻzbekiston Respublikasi hududida vaqtincha joylashtirilgan Qirgʻiziston Respublikasi fuqarolariga insonparvarlik yordami koʻrsatgan respublika tashkilotlarini davlat tomonidan qoʻllab-quvvatlash maqsadida Vazirlar Mahkamasi qaror qiladi: 1. Davlat zaxirasidan tovar-moddiy boyliklarni bepul ajratish bilan bir qatorda 2010-yilning iyun oyida Oʻzbekiston Respublikasi hududida vaqtincha joylashtirilgan Qirgʻiziston Respublikasi fuqarolariga respublika tashkilotlari tomonidan bepul tovarlar berish, ishlarni bajarish, xizmatlar koʻrsatish va ixtiyoriy xayriyalar tarzida 10,0 mlrd soʻm miqdorida insonparvarlik yordami koʻrsatilganligi maʼlumot uchun qabul qilinsin. 2. Belgilab qoʻyilsinki, 2010-yilning iyun oyida Oʻzbekiston Respublikasi hududida vaqtincha joylashtirilgan Qirgʻiziston Respublikasi fuqarolariga insonparvarlik yordami koʻrsatgan respublika tashkilotlari foyda soligʻi va yagona soliq toʻlovi boʻyicha soliq solinadigan bazani ular tomonidan insonparvarlik yordami sifatida berilgan tovarlar, bajarilgan ishlar, koʻrsatilgan xizmatlar va ixtiyoriy xayriyalar qiymatiga kamaytirishga haqlidir. 3. Oʻzbekiston Respublikasi Davlat soliq qoʻmitasi: Andijon, Fargʻona Namangan viloyatlari hokimliklari bilan birgalikda bir oy muddatda koʻrsatib oʻtilgan soliq imtiyozini olish huquqiga ega boʻlgan tashkilotlar roʻyxatini, shuningdek ularning soliq solinadigan bazasini kamaytirish miqdorlarini aniqlashtirsin; berilayotgan soliq imtiyozi toʻgʻri qoʻllanilishi yuzasidan qatʼiy nazoratni taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
QIMMATLI QOGʻOZLAR BOZORIDA PROFESSIONAL FAOLIYATNI BIRGA QOʻShIB OLIB BORIShGA DOIR ChEKLAShLAR VA BIRGA QOʻShIB OLIB BORISh TARTIBI, QIMMATLI QOGʻOZLAR BOZORI PROFESSIONAL IShTIROKChILARINING MAJBURIY NORMATIVLAR TIZIMI TOʻGʻRISIDAGI NIZOMGA OʻZGARTIRISh KIRITISh HAQIDA
(order, 2010-07-06)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuni (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-son qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2009-yil 9-yanvardagi 2009-02-son buyrugʻi bilan tasdiqlangan Qimmatli qogʻozlar bozorida professional faoliyatni birga qoʻshib olib borishga doir cheklashlar va birga qoʻshib olib borish tartibi, qimmatli qogʻozlar bozori professional ishtirokchilarining majburiy normativlar tizimi toʻgʻrisidagi nizom (roʻyxat raqami 1895, 2009-yil 5-fevral) (Oʻzbekiston Respublikasi qonun hujjatlari toʻplami, 2009-y., 6-son, 61-modda) 4-bandining birinchi xatboshisi quyidagi tahrirda bayon etilsin: “Majburiy normativlar tizimi professional faoliyatning qismlarini birga qoʻshib olib borish uchun oʻrnatilgan oʻz mablagʻlarining eng kam miqdoriga talablarning eng koʻpi belgilanadi”. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
UMUMIY OʻRTA TAʼLIM MAKTABLARINING 9-SINF BITIRUVChILARINI AKADEMIK LITSEY VA KASB-HUNAR KOLLEJLARIGA OʻQIShGA QAMRAB OLISh TARTIBI TOʻGʻRISIDAGI NIZOMNI TASDIQLASh HAQIDAGI QARORNI OʻZ KUChINI YOʻQOTGAN DEB TOPISh HAQIDA
(resolution, 2010-07-05)

Oʻzbekiston Respublikasi Vazirlar Mahkamasining 2010-yil 7-iyundagi 109-son “Umumtaʼlim maktablarining 9-sinf bitiruvchilarini akademik litseylar va kasb-hunar kollejlarida oʻqitish bilan qamrab olishni taʼminlash boʻyicha normativ-huquqiy bazani yanada takomillashtirish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 23-son, 184-modda) muvofiq Oʻzbekiston Respublikasi Vazirlar Mahkamasi huzuridagi Davlat test markazi, Xalq taʼlimi vazirligi, Oliy va oʻrta maxsus taʼlim vazirligi va Oʻrta maxsus, kasb-hunar taʼlimi markazi qaror qiladi: 1. Oʻzbekiston Respublikasi Vazirlar Mahkamasi huzuridagi Davlat test markazi, Xalq taʼlimi vazirligi, Oliy va oʻrta maxsus taʼlim vazirligi hamda Oʻrta maxsus, kasb-hunar taʼlimi markazining 2009-yil 20-maydagi 16/QQ, 22, 155, 25 Q/Q-son “Umumiy oʻrta taʼlim maktablarining 9-sinf bitiruvchilarini akademik litsey va kasb-hunar kollejlariga oʻqishga qamrab olish tartibi toʻgʻrisidagi nizomni tasdiqlash haqida”gi qarori (roʻyxat raqami 1964, 2009-yil 11-iyun) (Oʻzbekiston Respublikasi qonun hujjatlari toʻplami, 2009-y., 24-son, 276-modda) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Madaniyat va sport ishlari vazirligi hamda Oʻzbekiston Badiiy akademiyasi bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI FUQARO HAVO KEMALARIGA ShOVQINLAR BOʻYIChA SERTIFIKAT BERISh TOʻGʻRISIDAGI YOʻRIQNOMAGA OʻZGARTIRIShLAR VA QOʻShIMChA KIRITISh HAQIDA
(order, 2016-03-14)

Oʻzbekiston Respublikasi fuqaro aviatsiyasining faoliyatini tartibga soluvchi normativ-huquqiy hujjatlarni IKAO standartlar va tavsiyalarini inobatga olgan holda takomillashtirish maqsadida buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2004-yil 16-apreldagi 53-son buyrugʻi bilan tasdiqlangan Oʻzbekiston Respublikasi fuqaro havo kemalariga Shovqinlar boʻyicha sertifikat berish toʻgʻrisidagi yoʻriqnomaga (roʻyxat raqami 1360, 2004-yil 20-may) (Oʻzbekiston Respublikasi qonun hujjatlari toʻplami, 2004-y., 20-son, 242-modda) ilovaga* muvofiq oʻzgartirishlar va qoʻshimcha kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
BOJXONA BROKERI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2016-10-26)

Oʻzbekiston Respublikasi Davlat bojxona xizmati toʻgʻrisidagi Qonunining 6-moddasiga asosan Davlat bojxona qoʻmitasi qaror qiladi: 1. Bojxona brokeri toʻgʻrisidagi nizomga (roʻyxat raqami 1271, 2003-yil 15-sentabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-yil 17-18-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan soʻng kuchga kiradi.
BOJXONA RASMIYLAShTIRUVI BOʻYIChA MUTAXASSISI TOʻGʻRISIDAGI NIZOMGA OʻZGARTIRISh VA QOʻShIMChA KIRITISh HAQIDA
(resolution, 2016-10-26)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga asosan Davlat bojxona qoʻmitasi qaror qiladi: 1. Bojxona rasmiylashtiruvi boʻyicha mutaxassisi toʻgʻrisidagi nizomga (roʻyxat raqami 1272, 2003-yil 15-sentabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi 2003-yil 17-18-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan soʻng kuchga kiradi.
YOGʻ-MOY VA TAMAKI ISHLAB CHIQARISH XODIMLARI UCHUN MAXSUS KIYIM, MAXSUS POYABZAL VA BOSHQA YAKKA TARTIBDA HIMOYALANISH VOSITALARINI BEPUL BERISHNING NAMUNAVIY MEʼYORLARINI TASDIQLASH HAQIDA
(order, 2010-06-23)

Oʻzbekiston Respublikasi Vazirlar Mahkamasining 2000-yil 12-iyuldagi “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi 267-son qarori (Oʻzbekiston Respublikasi Hukumatining qarorlari toʻplami, 2000-y., 7-son, 39-modda) ijrosini taʼminlash maqsadida buyuraman: 1. Yogʻ-moy va tamaki ishlab chiqarish xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning namunaviy meʼyorlari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Mazkur Namunaviy meʼyorlar Oʻzbekiston Kasaba uyushmalari Federatsiyasi Kengashi va “Yogʻ-moy oziq-ovqat sanoati” uyushmasi bilan kelishilgan.
OʻSIMLIK (PAXTA) YoGʻI UChUN QATʼIY MIQDORDA BELGILANGAN AKSIZ SOLIGʻI STAVKASINI QAYTA KOʻRIB ChIQISh TOʻGʻRISIDA
(order, 2015-02-09)

Oʻzbekiston Respublikasi Prezidentining 2009-yil 22-dekabrdagi PQ-1245-sonli “Oʻzbekiston Respublikasining 2010-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2009-y., 52-son, 560-modda) 12-1-sonli ilovasiga muvofiq buyuraman: 1. Oʻsimlik (paxta) oziq-ovqat yogʻi uchun (salomas va “Oʻzbekiston” yogʻini ishlab chiqarish uchun ishlatiladigan yogʻ bundan mustasno) qatʼiy belgilangan aksiz soligʻi stavkasi qayta koʻrib chiqilib, 1 tonna uchun 657900 soʻm miqdorida belgilansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
TIJORAT BANKLARI TOMONIDAN FERMER XOʻJALIKLARINI YER UChASTKASINI IJARAGA OLISh HUQUQINI GAROVGA OLGAN HOLDA KREDITLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2019-08-19)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) 7 va 51-moddalariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2004-yil 1-martdagi 564-sonli qarori (roʻyxat raqami 1345, 2004-yil 30-aprel) (“Oʻzbekiston Respublikasi qonun hujjatlari toʻplami”, 2004-yil, 17-son, 204-modda) bilan tasdiqlangan “Tijorat banklari tomonidan fermer xoʻjaliklarini yer uchastkasini ijaraga olish huquqini garovga olgan holda kreditlash tartibi toʻgʻrisida”gi nizomga ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI VAKILLARINING OʻQIShINI TAShKIL ETISh UChUN YaPONIYA HUKUMATINING GRANTLARIDAN SAMARALI FOYDALANISh ChORA-TADBIRLARI TOʻGʻRISIDA
(resolution, 2021-02-22)

Yaponiya Hukumatining Oʻzbekiston Respublikasi vakillarining Yaponiyada oʻqishini tashkil etish uchun berilayotgan 233 mln Yaponiya yenasi miqdoridagi grantlaridan samarali foydalanish maqsadida Vazirlar Mahkamasi qaror qiladi: 1. Yaponiya Hukumatining Oʻzbekiston Respublikasi vakillarining Yaponiya yetakchi universitetlari magistraturasida oʻqishini tashkil etish toʻgʻrisidagi taklifi qabul qilinsin. Oʻqish uchun nomzodlarni tanlab olish Yaponiya Xalqaro hamkorlik agentligi (JICA), Yaponiya Xalqaro hamkorlik markazi (JICE), Oʻzbekiston Respublikasi Oliy va oʻrta maxsus taʼlim vazirligi hamda Tashqi iqtisodiy aloqalar, investitsiyalar va savdo vazirligi tomonidan amalga oshirilishi maʼlumot uchun qabul qilinsin. 2. Bosh vazirning oʻrinbosari A.N. Aripovga Oʻzbekiston Respublikasi Hukumati nomidan Ayirboshlash notalari va Grant Bitimini imzolash vakolati berilsin. 3. Quyidagilarga: Oʻzbekiston Respublikasi Oliy va oʻrta maxsus taʼlim vazirligi hamda Tashqi iqtisodiy aloqalar, investitsiyalar va savdo vazirligiga — loyihani amalga oshirish uchun grant mablagʻlarini olish va ularga xizmat koʻrsatish uchun Yaponiya tomoni bilan kelishgan holda barcha tartib-qoidalarni rasmiylashtirish; Oʻzbekiston Respublikasi Tashqi iqtisodiy faoliyat milliy bankiga — yuqorida koʻrsatib oʻtilgan grantlarga hisob-kitob xizmati koʻrsatish yuklansin. 4. Oʻzbekiston Respublikasi Oliy va oʻrta maxsus taʼlim vazirligi koʻrsatib oʻtilgan grantga hisob-kitob xizmati koʻrsatilganligi uchun Yaponiya tomoniga vositachilik haqini vazirlikning Oliy taʼlim muassasalarini rivojlantirish jamgʻarmasi mablagʻlari hisobidan toʻlasin. 5. Oʻzbekiston Respublikasi Tashqi ishlar vazirligi Oʻzbekiston Respublikasi Oliy va oʻrta maxsus taʼlim vazirligining buyurtmanomalari boʻyicha ushbu loyihani amalga oshirishda qatnashadigan xorijiy mutaxassislarga kirish vizalari konsullik yigʻimlari va boshqa yigʻimlar undirilmasdan belgilangan tartibda rasmiylashtirilishini taʼminlasin. 6. Oʻzbekiston Respublikasi Ichki ishlar vazirligi Oʻzbekiston Respublikasi Oliy va oʻrta maxsus taʼlim vazirligi buyurtmanomalari boʻyicha loyihani amalga oshirishda qatnashadigan xorijiy mutaxassislarga koʻp martalik vizalar berilishi va uzaytirilishini, shuningdek ular yashash joylarida davlat bojlari undirilmasdan vaqtincha roʻyxatdan oʻtkazilishini va vaqtincha roʻyxatdan oʻtkazish muddati uzaytirilishini taʼminlasin. 7. Oʻzbekiston Respublikasi Oliy va oʻrta maxsus taʼlim vazirligi manfaatdor vazirliklar va idoralar bilan birgalikda: Yaponiyada JICA loyihasi doirasida oʻqigan oʻzbekistonlik mutaxassislarning maʼlumoti toʻgʻrisidagi hujjatlar nostrifikatsiya qilinishiga va ularning ishga joylashtirilishiga koʻmaklashsin; ularning mehnat faoliyati ustidan doimiy monitoring olib borsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.